smcproject/ml-wiki-sentences huggingface dataset:
ഔദ്യോഗികമായി പ്രദേശം കോമൺവെൽത്ത് ഓഫ് പോർട്ടോ റിക്കോ ( Spanish: എസ്താദോ ലീബ്രെ അസൊസിയാദോ ദെ പുവെർതൊ റിക്കോ —തർജ്ജമ, "അനുബന്ധ സ്വതന്ത്ര പ്രദേശമായ പുവെർട്ടൊ റിക്കോ" ) എന്നാണ് അറിയപ്പെടുന്നത്.
"സമ്പന്നതുറമുഖം" എന്ന് സ്പാനിഷിൽ അർത്ഥം വരുന്ന പോർട്ടോ റിക്കോ ഒരു ദ്വീപസമൂഹമാണ്.
പ്രധാന പോർട്ടോ റിക്കോ ദ്വീപു കൂടാതെയുള്ള വലിയ ദ്വീപുകൾ വിയെക്വെസ് , കുളെബ്ര , മോന എന്നിവയാണ്.
പോർട്ടോ റിക്കോ പ്രദേശത്തിന്റെ മൊത്തം വിസ്തീർണ്ണം 9,104 ചതുരശ്രകിലോമീറ്ററാണ്.
2001ലെ കണക്കെടുപ്പ് പ്രകാരം 3,916,632 ആണ് ഇവിടുത്തെ ജനസംഖ്യ.
സ്പാനിഷും ഇംഗ്ലീഷുമാണ് പോർട്ടോ റിക്കോയുടെ ഔദ്യോഗികഭാഷകൾ, ഇതിൽ സ്പാനിഷ് ആണ് പ്രധാനം.
തൽനോ എന്നറിയപ്പെടുന്ന അബോറിജിനുകളായിരുന്നു ഇവിടുത്തെ ആദിമ നിവാസികൾ.
1493 നവംബർ 19നു കൊളംബസിന്റെ രണ്ടാമത്തെ അമേരിക്കാ പര്യവേഷണയാത്രയിൽ ദ്വീപസമൂഹത്തെ സ്പെയിനിനു കീഴിലാക്കി.
സ്പാനിഷ് അധിനിവേശത്തിൽ അടിമത്തത്തിലേയ്ക്ക് വീണ അബോറിജിനുകൾ യൂറോപ്യന്മാർ കൊണ്ടുവന്ന രോഗം മൂലവും മറ്റു കാരണങ്ങളാലും ക്രമേണ തുടച്ചുനീക്കപ്പെട്ടു.
പിന്നീട് അനേകം ഫ്രഞ്ച്, ബ്രിട്ടീഷ്, ഡച്ച് അധീശശ്രമങ്ങളെ പ്രതിരോധിച്ച് 400 വർഷത്തോളം പോർട്ടോ റിക്കോ സ്പെയിൻകാർ കൈവശംവച്ചു.
ഒടുവിൽ സ്പാനിഷ്-അമേരിക്കൻ യുദ്ധത്തിനുശേഷമുള്ള പരാജയശേഷം 1898ലെ പാരിസ് ഉടമ്പടി നിഷ്കർഷിച്ചതുപ്രകാരം ഫിലിപ്പീൻസിനൊപ്പം പോർട്ടോ റിക്കോയും സ്പെയിൻ അമേരിക്കൻ ഐക്യനാടുകൾക്ക് അടിയറവെച്ചു.
അന്നുമുതൽ പോർട്ടോ റിക്കോ അമേരിക്കൻ ഐക്യനാടുകളുടെ ഭരണത്തിൻ കീഴിലാണ്.
1917ൽ പോർട്ടോ റിക്കർക്കു ആദ്യമായി യു.എസ്. പൗരത്വം നൽകപ്പെട്ടു.
പിന്നീട് 1948ൽ സ്വന്തമായി ഗവർണറെയും തിരഞ്ഞെടുത്തു.
1952ലാണ് പോർട്ടോ റിക്കോ ഭരണഘടന ഔദ്യോഗികമായി ജനങ്ങൾ അംഗീകരിച്ചത്.
ജനാധിപത്യപരമായി തിരഞ്ഞെടുക്കപ്പെട്ട രണ്ടു നിയമനിർമ്മാണ സഭകളുണ്ടെങ്കിലും പോർട്ടോ റിക്കൻ ജീവിതത്തെ ബാധിക്കുന്ന സുപ്രധാന തീരുമാനങ്ങൾ യുണൈറ്റഡ് സ്റ്റേറ്റ്സ് കോൺഗ്രസ് ആണ് എടുക്കുന്നത് .
യു.എസ്. പ്രസിഡന്റ് തിരഞ്ഞെടുപ്പിൽ വോട്ടു ചെയ്യാൻ ദ്വീപുനിവാസികൾക്ക് അവകാശമില്ല .
നിലവിലെ രാഷ്ട്രീയ സ്ഥിതിയിൽ പോർട്ടോ റിക്കോയ്ക്കു അമേരിക്കൻ ഐക്യനാടുകളിലെ ഒരു സംസ്ഥാനമെന്ന പദവി ലഭിക്കുകയോ അല്ലെങ്കിൽ അമേരിക്കൻ ഐക്യനാടുകളിൽനിന്ന് സ്വാതന്ത്യം പ്രാപിച്ച് ഒരു സ്വതന്ത്രരാഷ്ട്രമായി മാറാനോ സാധിക്കാം.
2012 നവംബർ 6നു നടന്ന അഭിപ്രായവോട്ടെടുപ്പിലെ ഫലമനുസരിച്ച് 53% പേരും നിലവിലുള്ള സ്ഥിതി തുടരാൻ ആഗ്രഹിക്കുന്നില്ല.
65% ശതമാനം പേരും സംസ്ഥാനരൂപീകരണത്തെയാണ് പിന്തുണയ്ക്കുന്നത് .
കുറിപ്പുകൾ അവലംബം പുറത്തേയ്ക്കുള്ള കണ്ണികൾ BBC Territory profile Encyclopaedia Britannica profile Datos y Estadisticas de Puerto Rico y sus Municipios (In Spanish) Archived 2014-02-09 at the Wayback Machine .
Puerto Rico entry at The World Factbook പോർട്ടോ റിക്കോ ഓപ്പൺ ഡയറക്റ്ററി പ്രൊജക്റ്റിൽ Five Years of Tyranny Archived 2012-01-12 at the Wayback Machine .
by Congressman Vito Marcantonio
പോർട്ടോ റിക്കൻ തത്ത ഇംഗ്ലീഷ് വിലാസം https://ml.wikipedia.org/wiki/Puerto_Rican_Amazon
കരീബിയൻ ദ്വീപുകളിലൊന്നായ പോർട്ടോ റിക്കയിൽ മാത്രം തദ്ദേശീയമായി കാണപ്പെടുന്ന ഒരിനം തത്ത ആണ് പോർട്ടോ റിക്കൻ തത്തഅഥവാ പോർട്ടോ റിക്കൻ ആമസോൺ (Peurto Rican AmaZon ) അല്ലെങ്കിൽ ഇഗുഅകാ (Iguaca ).
ശാസ്ത്രനാമം: ആമസോണ വിട്ടാറ്റ (Amazona vittata).
ആകമാനം പച്ചനിറമുള്ള ശരീരത്തിൽ, തലയുടെ മുൻഭാഗം ചുവന്നിട്ടു, കണ്ണിനു ചുറ്റും വെള്ള വരകൾ ഉള്ള ഈ മനോഹര തത്തയ്ക്ക് 28 -30 സെന്റീ മീറ്റർ നീളം ഉണ്ടാവും.
പ്രായപൂർത്തി ആവാൻ മൂന്നു മുതൽ നാല് വർഷം വരെ വേണ്ട ഇവ, പോടുകളിൽ മാത്രം കൂട് കെട്ടുന്നു.
പ്രത്യുല്പ്പാദനം വർഷത്തിൽ ഒരിക്കൽ മാത്രം.
മുട്ടകൾ വിരിയുന്നത് വരെ പെൺ തത്തകൾ കൂട്ടിൽ അടയിരിക്കും.
പറക്കമുറ്റാൻ 60 -65 ദിവസം വേണം.
രണ്ടു പേരും കൂടി കുഞ്ഞുങ്ങൾക്ക്‌ വേണ്ട ഭക്ഷണം കൂട്ടിൽ എത്തിക്കും.
വനത്തിലെ ഇലകൾ, പൂക്കൾ, പഴങ്ങൾ , തേൻ എന്നിവയാണ് കുഞ്ഞിന്റെ തീറ്റി 
ഈ ജെനുസ്സിൽ പെട്ട ഇനം തത്തകൾ മാത്രമാണ് ഇനി പോർട്ടോറിക്കയിൽ അവശേഷിക്കുന്നത്.
ഇവയുടെ സംരക്ഷണ ശ്രമങ്ങൾ 1968 ൽ ആരംഭിച്ചു.
2006 ലെ കണക്കനുസ്സരിച്ച് സ്വതന്ത്രമായി ജീവിക്കുന്നവ 34 മുതൽ 40 എണ്ണം വരെ മാത്രം.
143 എണ്ണത്തെ കൂട്ടിലിട്ടു വളർത്തുന്നു.
ഒരു ജോടി പോർട്ടോ റിക്കൻ തത്ത അവലംബം
പോർട്ട് ഓഫ് സ്പെയിൻ ഇംഗ്ലീഷ് വിലാസം https://ml.wikipedia.org/wiki/Port_of_Spain
കരീബിയൻ ദ്വീപുരാഷ്ട്രമായ ട്രിനിഡാഡ് ആന്റ് ടൊബാഗോയുടെ തലസ്ഥാനവും രാജ്യത്തെ മൂന്നാമത്തെ ഏറ്റവും വലിയ നഗരവുമാണ് പോർട്ട് ഓഫ് സ്പെയിൻ .
ട്രിനിഡാഡ് ദ്വീപിൽ പാരിയ ഉൾക്കടലിന്റെ തീരത്തായാണ് ഈ നഗരം സ്ഥിതി ചെയ്യുന്നത്.
ഇന്ത്യൻ വംശജർ ധാരാളം താമസിക്കുന്ന ഈ തുറമുഖനഗരത്തിലെ ജനസംഖ്യ 36,963 ആണ്, .
പോർട്ട് ഓഫ് സ്പെയിൻ താഴെപ്പറയുന്ന നഗരങ്ങളുമായി ബന്ധം സ്ഥാപിച്ചിരിക്കുന്നു.
അറ്റ്‌ലാന്റാ ജോർജിയ , യു.എസ് മോണേലൂ , ഗൗഡലൂപ് , ഫ്രാൻസ് ജോർജ്ജ്ടൗൺ , ഗയാന സെന്റ്.
കാതറീൻസ് ഒണ്ടാറിയോ കാനഡ യൂസു , ദക്ഷിണ കൊറിയ മംഗളൂരു , ഇന്ത്യ ക്രിസ്റ്റ്യൻസ്റ്റെഡ് , വിർജിൻ ദ്വീപുകൾ , യു.എസ് അവലംബം പുറത്തേയ്ക്കുള്ള കണ്ണികൾ Wikimedia Commons has media related to പോർട്ട് ഓഫ് സ്പെയിൻ .
ഔദ്യോഗിക വെബ്സൈറ്റ് The Trams and Trolleybuses of Port of Spain Archived 2010-02-05 at the Wayback Machine .
പോർട്ടൊ നോവൊ ഇംഗ്ലീഷ് വിലാസം https://ml.wikipedia.org/wiki/Porto-Novo
പോർട്ട്  നോവൊ ( French pronunciation: ​ [pɔʁtɔ.nɔvo] ; Hogbonu, Ajashe എന്നിങ്ങനെയും അറിയപ്പെടുന്നു) ബെനിൻറെ തലസ്ഥാനമായ നഗരമാണ്.
ഇത് മുൻ ഫ്രഞ്ച് ദഹോമിയുടെ തലസ്ഥാനമായിരുന്നു.
110 ചതുരശ്ര കിലോമീറ്റർ വിസ്തീർണ്ണമുള്ള (42 ചതുരശ്ര മൈൽ) ഈനഗരത്തിലെ ജനസംഖ്യ 2002 ലെ കണക്കുകൾ പ്രകാരം 223,552 ആയിരുന്നു.
പോർട്ടുഗീസ് സാമ്രാജ്യം ഉൾപ്പെടെ നിരവധി യൂറോപ്യൻ സാമ്രാജ്യങ്ങൾ പ്രധാനപ്പെട്ട ഭാഗമായി കണക്കാക്കിയിരുന്ന ഈ സ്ഥലം യഥാർത്ഥത്തിൽ ഒരു അടിമവ്യാപാര തുറമുഖമായിട്ടാണ് ആദ്യം വികസിച്ചത്.
പോർട്ട് അലക്സാണ്ടർ, അലാസ്ക ഇംഗ്ലീഷ് വിലാസം https://ml.wikipedia.org/wiki/Port_Alexander,_Alaska
പോർട്ട് അലക്സാണ്ടർ അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ തെക്കുകിഴക്കേ മൂലയ്ക്കുള്ള ബറനോഫ് ദ്വീപിലുള്ള ഒരു രണ്ടാം തരം പട്ടണമാകുന്നു.
ഇത് പ്രിൻസ് ഓഫ് വെയിൽസ്-ഹൈദർ സെൻസസ് ഏരിയായിൽ ഉൾപ്പെട്ടിരിക്കുന്നു.
2000 ലെ സെൻസസ് അനുസരിച്ച് ജനസംഖ്യ 81 ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച പട്ടണം 15.1 സ്ക്വയർ മൈലിൽ ((39 km2) വ്യാപിച്ചു കിടക്കുന്നു.
പട്ടണം സംയോജിപ്പിക്കപ്പെട്ടത് 1936 കാലഘട്ടത്തിലാണ്.
1963 ൽ ഗ്രൈറ്റർ സിറ്റ്ക ബറോയുടം ഒരു ഭാഗമായിരുന്നു.
1974 ൽ ഇത് ഒരു സെക്കന്റ് ക്ലാസ് പട്ടണമായി പുനസംഘടിപ്പിക്കപ്പെട്ടു.
അവലംബം ↑ The incorporation followed the detachment of the area from the original boundaries of the City and Borough of Sitka.
പോർട്ടോള വാലി
പോർട്ടോള വാലി, അമേരിക്കൻ ഐക്യനാടുകളിൽ കാലിഫോർണിയയിലെ സാൻ മറ്റെയോ കൗണ്ടിയിൽപ്പെടുന്നതും 1964ൽ സ്ഥാപിതമായതുമായ ഒരു ഏകീകരിക്കപ്പെട്ടതുമായ പട്ടണമാണ്.
4,000-ൽ കൂടുതൽ ജനസംഖ്യയുള്ള കമ്മ്യൂണിറ്റികളിലെ ആളുകളുടെ പ്രതിശീർഷ വരുമാനത്തിന്റെ അടിസ്ഥാനത്തിൽ അമേരിക്കയിലെ ഏറ്റവും സമ്പന്നമായ പട്ടണമായി ഇതിനെ അമേരിക്കൻ കമ്മ്യൂണിറ്റി സർവെ കണക്കാക്കുന്നു.
രാജ്യത്ത് പാർപ്പിടവില ഏറ്റവുമധികം കൂടുതലുള്ളതും ഇവിടെയാണ്.
1769 ൽ സാൻ ഫ്രാൻസിസ്കോ അർദ്ധദ്വീപിൽ ആദ്യ യൂറോപ്യൻ സംഘവുമായി പര്യവേക്ഷണം നടത്തിയ സ്പാനിഷ് പര്യവേഷകനായ ഗാസ്പർ ഡി പോർട്ടോളയുടെ പേരിനെ അനുസ്മരിച്ചാണ് ഈ സ്ഥലത്തിനു പോർട്ടോളാ വാലി എന്നു നാമകരണം ചെയ്യപ്പെട്ടത്.
പട്ടണം 1964 ൽ ഔദ്യോഗികമായി ഏകീകരിക്കപ്പെട്ടു.
സാന്താക്രൂസ് മലനിരകളുടെ കിഴക്കൻ ചരിവുകളിൽ സാൻ ഫ്രാൻസിസ്കോ അർദ്ധദ്വീപിലാണ് പോർട്ടോള വാലി സ്ഥിതിചെയ്യുന്നത്.
അവലംബം ↑ 1 2 ↑ ↑ ↑ ↑
ബാലേട്ടൻ ഇംഗ്ലീഷ് വിലാസം https://ml.wikipedia.org/wiki/Balettan
വി.എം. വിനുവിന്റെ സംവിധാനത്തിൽ മോഹൻലാൽ , നെടുമുടി വേണു , ജഗതി ശ്രീകുമാർ , ദേവയാനി , നിത്യാദാസ് എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ബാലേട്ടൻ .
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി.എ. ഷാഹിദ് ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ അത്താണിപ്പറമ്പിൽ ബാലചന്ദ്രൻ (ബാലേട്ടൻ) നെടുമുടി വേണു ബാലചന്ദ്രന്റെ അച്ഛൻ ജഗതി ശ്രീകുമാർ കെ.കെ. പിഷാരടി റിയാസ് ഖാൻ ഭദ്രൻ സുധീഷ് ബാലചന്ദ്രന്റെ സഹോദരൻ ഇന്നസെന്റ് അച്ചുമാമ ഹരിശ്രീ അശോകൻ മണികണ്ഠൻ ഇന്ദ്രൻസ് കോയ കലാഭവൻ മണി മുസ്തഫ നന്ദു സാലു കൂറ്റനാട് നീലാണ്ടൻ ദേവയാനി രാധിക നിത്യാദാസ് ദേവകി സുധ സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് എം. ജയചന്ദ്രൻ ആണ്.
പശ്ചാത്തലസംഗീതം കൊടുത്തത് രാജാമണി .
ഗാനങ്ങൾ ചോലക്കിളിയേ (ബാലേട്ടാ ബാലേട്ടാ) – എം.ജി. ശ്രീകുമാർ ഇന്നലെ എന്റെ നെഞ്ചിലേ – കെ.ജെ. യേശുദാസ് ചിലു ചിലും – എം.ജി. ശ്രീകുമാർ കറുകറെ കറുത്തൊരു പെണ്ണാണ് – മോഹൻലാൽ ചിലു ചിലും – സുജാത മോഹൻ ഇന്നലെ എന്റെ നെഞ്ചിലെ – കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ആനന്ദക്കുട്ടൻ ചിത്രസം‌യോജനം പി.സി. മോഹനൻ കല ശ്രീനി നൃത്തം കുമാർ-ശാന്തി സംഘട്ടനം ത്യാഗരാജൻ നിർമ്മാണ നിയന്ത്രണം പീറ്റർ ഞാറയ്ക്കൽ പുറത്തേക്കുള്ള കണ്ണികൾ ബാലേട്ടൻ ഇന്റർനെറ്റ് മൂവി ഡാറ്റാബേസിൽ ബാലേട്ടൻ – മലയാളസംഗീതം.
ബാല്യപ്രതിജ്ഞ
ജയ് വിജയ് പിക്ചേഴ്സിന്റെ ബാനറിൽ പി.എൻ.കെ. മാരാർ, അമ്മുക്കുട്ടി നാരായണൻ എന്നിവർ ചേർന്നു നിർമിച്ച മലയാളചലച്ചിത്രമാണ് ബാല്യപ്രതിജ്ഞ .
വിമലാ റിലീസിഗ് കമ്പനി വിതരണം ചെയ്ത ഈ ചിത്രം 1972 മാർച്ച് 30-ന് കേരളത്തിൽ പ്രദർശനം തുടങ്ങി.
അഭിനേതാക്കൾ മുതുകുളം രാഘവൻ പിള്ള കോട്ടയം ശാന്ത അടൂർ ഭാസി ഷീല സത്യൻ ശങ്കരാടി രാജൻ ബേബി ഇന്ദിര കുസുമം ബഹദൂർ ബിന്ദു കെ.പി. ഉമ്മർ ഖദീജ മണി വർഗീസ് മാസ്റ്റർ ചന്ദ്രശേഖരൻ മാസ്റ്റർ ദീനചന്ദ്രൻ മാസ്റ്റർ ശിവരാമബാബു പോത്തുവാൻ രാധീദേവി വനജ വാസുദേവൻ പിന്നണിഗായകർ കെ.ജെ. യേശുദാസ് എസ്. ജാനകി പി. ജയചന്ദ്രൻ പി. ലീല സി.ഒ. ആന്റൊ ജെ.എം. രാജു പി.ആർ. നിർമ്മല അണിയറയിൽ സംവിധാനം - എ.എസ്. നാഗരാജൻ നിർമ്മാണം - അമ്മുക്കുട്ടി നാരായണൻ, പി എൻ കെ മാരാർ ബാനർ - ജയ്‌വിജയ് പിക്ചേഴ്സ് കഥ - എ എസ് നാഗരാജൻ തിരക്കഥ, സംഭാഷണ - മുതുകുളം രാഘവൻ പിള്ള ഗാനരചന - പി ഭാസ്കരൻ സംഗീതം - കെ കെ ആന്റണി പശ്ചാത്തലസംഗീതം - പി എസ് ദിവാകർ ഛായാഗ്രഹണം - എൻ കാർത്തികേയൻ ചിത്രസംയോജനം - ബി. എസ് മണി കലാസംവിധാനം - എം പി നാരായണൻ വിതരണം - വിമലാ ഫിലിംസ് ഗാനങ്ങൽ ഗാനരചന - പി. ഭാസ്കരൻ സംഗിതം - കെ.കെ. ആന്റണി ക്ര.
ഗാനം ആലാപനം 1 ഭാരതവംശം എസ്. ജാനകി 2 ഇന്നലെ നീ കുബേരൻ യേശുദാസ് 3 ജീവിതം ഒരു വൻ നദി എസ്. ജാനകി 4 കിട്ടീ കിട്ടീ സി.ഒ. ആന്റോ, നിർമ്മല 5 മലരൊളി തിരളുന്നു യേശുദാസ്, എസ്. ജാനകി 6 മരതകപട്ടുടുത്ത വിലാസിനി പി ജയചന്ദ്രൻ, പി ലീല, ജെ എം രാജു, പി നിർമ്മല 7 പൊട്ടിതകർന്ന കിനാവ് സി ഒ ആന്റോ, ജെ എം രാജു 8 സുരവനരമണികൾ യേശുദാസ്, എസ് ജാനകി അവലംബം
ബാല്യസഖി
പി. സുബ്രഹ്മണ്യം 1954-ൽ നിർമിച്ച മലയാള ചലച്ചിത്രമാണ് ബല്യസഖി' .
നീല പ്രൊഡക്ഷനിന്റെ ബാനറിൽ എം. മിത്രദാസ് ആണ് ഈ ചിത്രം സംവിധാനം ചെയ്തത്.
കെ.പി.കൊട്ടാരക്കര കഥയും സംഭാഷണവും എഴുതിയ ചിത്രത്തിന് തിരുനയിനാർകുറിച്ചി ഗാനങ്ങൾ എഴുതി.
ആ ഗനങ്ങൾക്ക് ബ്രദർ ലക്ഷ്മണൻ ഈണം പകർന്നു.
മെരിലാൻഡ് സ്റ്റുഡിയോയിൽ നിർമിച്ച ഈ ചിത്രത്തിന്റെ നൃത്തസംവിധാനം നിർവഹിച്ചത് ചന്ദ്രശേഖരനാണ്.
കൃഷ്ണൻ ഇളമൺ ശബ്ദലേഖനവും, എം.വി കൊച്ചാപ്പു രംഗസംവിധാനവും, കെ.ഡി. ജോർജ്ജ് ചിത്രസംയോജനവും, സി.വി. ശങ്കർ വേഷവിധാനവും, എൻ.എസ്. മണി ഛായാഗ്രഹണവും നിർവഹിച്ചു.
1954 ഡിസംബറിൽ ചിത്രം റിലീസായി.
പ്രേം നസീർ വഞ്ചിയൂർ മാധവൻ നായർ വീരൻ ടി.എസ്. മുത്തയ്യ ബഹദൂർ ജോസ് പ്രകാശ് അടൂർ പങ്കജം ആറന്മുള പൊന്നമ്മ കുമാരി തങ്കം മിസ്സ് കുമാരി എസ്.പി. പിള്ള പിന്നണിഗായകർ
സി.എസ്. രാധാദേവി കമുകറ പുരുഷോത്തമൻ പി. ലീല ശാന്ത പി. നായർ ശ്യാമള ടി.എസ്. കുമരേശ് പാട്ടരങ്ങ്
ഗാനങ്ങൾ : തിരുനൈനാർക്കുറിച്ചി ഈണം : ബ്രദർ ലക്ഷ്മണൻ നമ്പർ.
പാട്ട് പാട്ടുകാർ രാഗം ആനന്ദജാലങ്ങൾ കമുകറ പുരുഷോത്തമൻ എൻ കരളിൽ കണ്ണെറിയും സി. എസ്‌.
രാധാ ദേവി , ടി എസ്‌ കുമരേശ് മാരിക്കാറ് മാറിപ്പോയ് കമുകറ പുരുഷോത്തമൻ സംഘം നാഥനിരിക്കുമ്പോൾ [[]] ഒരുമയിൽ നിന്നെ സി എസ്‌ രാധാ ദേവി , ശ്യാമള പാടിയാടി ടി എസ്‌ കുമരേശ് പാരാകവേ ശാന്ത പി. നായർ കമുകറ പുരുഷോത്തമൻ പൂമുല്ല തേടി കമുകറ പുരുഷോത്തമൻ ശാന്ത പി. നായർ പുകളിന്റെ പൊന്നിൻ [[]] രാവിപ്പോൾ പി ലീല താരേ വരിക നീ ശാന്ത പി. നായർ സി എസ്‌ രാധാ ദേവി
, അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ബാല്യസഖി മുഴുനീള ചലച്ചിത്രം ബാല്യസഖി
ബാലൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Balan
മലയാളത്തിലെ ആദ്യത്തെ ശബ്ദചിത്രമാണ് ബാലൻ .
1936-ൽ ടി.ആർ. സുന്ദരം സ്ഥാപിച്ച സേലം മോഡേൺ തിയേറ്റർസുകാരാൽ തയ്യാർ ചെയ്യപ്പട്ടതാണ്.
കൂടാതെ തന്നെ മലയാളത്തിലെ മൂന്നാമത്തെ ചലച്ചിത്രം കൂടിയാണ് ബാലൻ.
1938-ജനുവരി 19 ന് കൊച്ചിയിലെ സെലക്ട് തിയേറ്ററിൽ ഈ ചലച്ചിത്രം അദ്യമായി പ്രദർശിപ്പിച്ചു.
ഈ ചിത്രത്തിന്റെ സംവിധായകൻ പാഴ്സി വംശജനായ ഷെവാക്രാം തെച്കാന്ത് നൊട്ടാണി എന്ന എസ്. നെട്ടാണി ആണ്.
നാഗർകോവിൽ സ്വദേശിയും അർദ്ധ മലയാളിയുമായ എ. സുന്ദരൻ പിള്ളയാണ് ഇതിന് തുടക്കമിട്ടത്.
എ. സുന്ദരത്തിന്റെ "വിധിയും മിസ്സിസ് നായരും" എന്ന ചെറുകഥയെ ആസ്പദമാക്കി മുതുകുളം രാഘവൻപിള്ളയാണ് തിരക്കഥ രചിച്ചത്.
ഛായാഗ്രഹണം ജർമ്മൻകാരനായ ബോഡോ ഗുഷ്കറും ചിത്ര സന്നിവേശം വർഗ്ഗീസ്, കെ. സി. ജോർജ് എന്നിവരും നിർവ്വഹിച്ചു.
കഥാസംഗ്രഹം ബാലൻ സിനിമയിൽ സി.ഒ.എൻ. നമ്പ്യാരും കമലമ്മയും
വിഭാര്യനായിക്കഴിഞ്ഞിരുന്ന നല്ലവനും ധനാഢ്യനുമായ ഡോക്ടർ ഗോവിന്ദൻ നായരുടെ മക്കളാണ്  ബാലനും സരസയും.
ഗോവിന്ദൻ നായർ മീനാക്ഷിയെ പുനർവിവാഹം ചെയ്യുന്നു.
അമ്മയില്ലാത്ത ആ കുട്ടികളെ മീനാക്ഷി ക്രൂരമായി പീഢിപ്പിക്കുന്നു.
കുട്ടികളെ കൊല്ലുന്നതിനുവരെ അവർ ശ്രമിക്കുന്നു.
അതറിഞ്ഞ ഗോവിന്ദൻ നായർ ഹൃദയം പൊട്ടി മരിക്കുന്നു.
പിന്നീട്, മീനാക്ഷി കിട്ടുപ്പണിക്കരെ  ഭർത്താവായി സ്വീകരിച്ചു.
മീനാക്ഷിയുടേയും  കിട്ടുപ്പണിക്കരുടേയും ഇടയിൽ നിന്നും ബാലനും സരസയും ഒളിച്ചോടി.
പെരുവഴിയിൽ അലഞ്ഞ ആ കുഞ്ഞുങ്ങൾ ഭക്ഷണം  കിട്ടാതെ  തളർന്നു വീണു.
അതുവഴി വന്ന ബാരിസ്റ്റർ പ്രഭാകര മേനോൻ ആ കുഞ്ഞുങ്ങളെ എടുത്തുകൊണ്ടുപോയി സ്വന്തം കുട്ടികളെപ്പോലെ നോക്കുന്നു.
മരിച്ചു പോയ ഡോക്ടർ ഗോവിന്ദൻ നായർ തൻ്റെ മരണപത്രത്തിൽ കുട്ടികൾക്ക്  ശരിയായ സംരക്ഷ ചെയ്യുമെങ്കിൽ മീനാക്ഷിക്കനുഭവിക്കാൻ വക കൊള്ളിച്ചിരുന്നു.
അതറിഞ്ഞ  മീനാക്ഷി കുട്ടികളെ തേടിപ്പിടിക്കാൻ കിട്ടുവിനെ ചുമതലപ്പെടുത്തുന്നു.
സ്കൂളിൽ നിന്നും വരുന്ന വഴി കുട്ടികളെ കണ്ടുമുട്ടിയ കിട്ടു അവരെ കേളു എന്ന തന്റെ വേലക്കാരന്റെ വീട്ടിൽ താമസിപ്പിക്കുന്നു.
എല്ലാ സംഗതികളും മനസ്സിലാക്കിയിരുന്ന ശങ്കുവെന്ന ഒരു കള്ളൻ കുട്ടികളെ അവിടെ നിന്നും കടത്തിക്കൊണ്ടു പോയി പല വിദ്യകളും കാട്ടി ജീവിക്കുന്നു.
ഇതു കണ്ടുപിടിച്ച കിട്ടു ശങ്കുവുമായി ഏറ്റുമുട്ടുന്നു.
മൽപ്പിടുത്തത്തിനിടയിൽ ബാലനും സരസയും രക്ഷപെടുന്നു.
വീണ്ടും അനാഥരായി അലഞ്ഞുനടന്ന അവർ ഒരു സത്രത്തിൽ കിടന്നുറങ്ങി.
തോട്ടം പണിക്ക് ആളേത്തേടി നടന്ന ഒരു കങ്കാണി സരസയെ പിടിച്ചുകൊണ്ടുപോകുന്നു.
പല നാളുകൾക്കു ശേഷം ബാലനും ആ തോട്ടത്തിൽ തന്നെ എത്തുന്നു.
അവർ ജോലിക്കാരായിക്കഴിയുന്നു.
കാലം കുറേ കഴിഞ്ഞു.
ജീവിതത്തിൽ മടുപ്പ്  തോന്നിയ ബാരിസ്റ്റർ പ്രഭാകരമേനോന്  തന്റെ കാമുകിയായ ഭാനുവിലും വിരക്തി തോന്നി, തന്റെ തോട്ടത്തിൽ സുഖവാസത്തിനെത്തുന്നു.
വളർന്നുകഴിഞ്ഞിരുന്ന സരസയും ബാലനും കങ്കാണിയുടെ ക്രൂരതയിൽ വീർപ്പുമുട്ടി വേല ചെയ്യുന്നതയാൾ കണ്ടു.
സരസയേയും ബാലനേയും തിരിച്ചറിഞ്ഞ പ്രഭാകരമേനോൻ അവരെ തന്റെ വീട്ടിലേക്കു് കൂട്ടിക്കൊണ്ടുപോകുന്നു.
മീനാക്ഷി അപഹരിച്ചിരുന്ന മരണപത്രം ബാലൻ കൈക്കലാക്കി മേനോനെ ഏൽപ്പിക്കുന്നു.
മീനാക്ഷിയുടെയും കിട്ടുവിന്റെയും പേരിൽ കേസ്സു് കൊടുത്ത്  മേനോൻ അവർക്ക് എതിരായി വിധി നേടുന്നു.
ഇതിൽ കോപാകുലയായ മീനാക്ഷി മേനോന്റെ നേർക്ക് നിറയൊഴിക്കുന്നു.
അതുകണ്ട് മുന്നിൽ ചാടിയ ബാലൻ ആ വെടിയേറ്റ് മരിക്കുന്നു.
മീനാക്ഷി ശിക്ഷിക്കപ്പെടുന്നു.
നാളുകൾക്കു ശേഷം,  തീർത്തും അനാഥയായ സരസയെ പ്രഭാകരമേനോൻ വിവാഹം കഴിക്കുന്നു.
അവരുടെ ആദ്യസന്താനത്തിനു് ബാലനെന്നു പേരിടുന്നു.
മരണമടഞ്ഞ ബാലന്റെ ശവകുടീരത്തിൽ പൂക്കൾ അർപ്പിക്കുന്നതോടെ കഥ അവസാനിക്കുന്നു.
ബാലൻറെ നിർമ്മാതാവായ സേലം മോഡേൺ തീയേറ്റേഴ്സ് ഉടമ ടി. ആർ. സുന്ദരം  ഈ സിനിമയുടെ നിർമാതാവായതിന് പിന്നിൽ മലയാളിയായ മാന്നാർ സ്വദേശി കെ. ഗോപിനാഥായിരുന്നു.
കാക്കരിശി നാടകവുമായി ലോകം ചുറ്റിയിരുന്ന ഗോപിനാഥ് സിനിമാഭ്രാന്തെടുത്ത് അതിനു പിന്നാലെയായി.
പിന്നീട്, സിനിമ നിർമ്മിക്കാനായിരുന്നു ഉദ്ദേശ്യം.
പക്ഷേ മുതൽ മുടക്കാൻ ആളില്ല.
അങ്ങനെയിരിക്കെ, തിരുവനന്തപുരത്തുള്ള  ഒരു വാഹനക്കമ്പനിയിൽ ഗോപിനാഥ്‌  ജോലിചെയ്യുമ്പോഴാണ് മ്യൂസിയത്തിൽ വിഗതകുമാരൻറെ ചിത്രീകരണം നടക്കുന്നതറിഞ്ഞത്.
അവിടെ ചെന്ന് ഒരു റോളാവശ്യപ്പെട്ട ഗോപിനാഥിന് നിരാശയായിരുന്നു ഫലം.
ഏതായാലും പിന്തിരിയാതെ മദ്രാസിലേക്ക് വണ്ടി കയറിയ ഗോപിനാഥ് ചില പുരാണ ചിത്രങ്ങളിൽ എക്സ്ട്രാ നടന്മാർക്കൊപ്പം അഭിനയിക്കാൻ അവസരം കിട്ടി.
പിന്നീട്, മദ്രാസിൽ ഗോപിനാഥ്  ഒരു മലയാളി അസോസിയേഷനുണ്ടാക്കി.
അന്ന് ഒരു ചിത്രം മാത്രം സംവിധാനം ചെയ്തിട്ടുണ്ടായിരുന്ന നാഗർകോവിലുകാരനായ എ. സുന്ദരവും അസോസിയേഷനിൽ അംഗമായിരുന്നു.
അങ്ങനെ, മലയാളത്തിൽ ശബ്ദ ചലച്ചിത്രം നിർമ്മിക്കുക എന്നത് സംഘടനയുടെ ഒരു ലക്ഷ്യമാക്കി അതിനുവേണ്ടി പ്രവർത്തനവും തുടങ്ങി.
അറിയാവുന്ന സ്റ്റുഡിയോകൾക്കെല്ലാം അവർ കത്തയച്ചു.
ഒടുവിൽ, ടി. ആർ. സുന്ദരത്തിന്റെ  സേലം മോഡേൺ തീയറ്റേഴ്സിൽ നിന്ന് മറുപടി കിട്ടി.
ഹൈദരാബാദിലുള്ള  ഒരു ഇസ്ളാമിക കുടുംബത്തിലെ സംഭവം "വിധിയും മിസിസ് നായരും' എന്ന പേരിൽ സുന്ദരം കഥയാക്കി.
ഗോപിനാഥും സുന്ദരവും കൂടി സേലത്തേക്ക് തിരിച്ചു.
കഥ കേട്ട ടി. ആർ. സുന്ദരം  എസ്. നൊട്ടാണിയെ സംവിധായകനാക്കി പ്രാരംഭ പ്രവർത്തനമാരംഭിച്ചു.
പക്ഷെ, സിനിമയിലഭിനയിക്കാനെത്തിയ നായികനടിയേയും കൊണ്ട് എ. സുന്ദരം സെറ്റിൽ നിന്നും ഒളിച്ചോടി.
പിന്നീട്, മുതുകുളം രാഘവൻ പിളളയാണ് കഥയിൽ ചില മാറ്റങ്ങൾ വരുത്തി ബാലന് തിരക്കഥയെഴുതിയത്.
ക്രൂരത നേരിടേണ്ടി വരുന്ന പാവം ഒരു ചേട്ടൻ്റെയും അനിയത്തിയുടെയും കദനകഥ.
അതിഭാവുകത്വവും അവിശ്വസനീയതയും നിറഞ്ഞ ഈ കുടുംബകഥ പിന്നീട് മലയാള സിനിമയുടെ വിജയ സമവാക്യമായി മാറി .
ഈ സിനിമ കാണാനായി നിലവിൽ മാർഗ്ഗമൊന്നുമില്ല.
ചില നിശ്ചലചിത്രങ്ങളും പാട്ടുകളും അവശേഷിപ്പിച്ച് സിനിമ എന്നെന്നേക്കുമായി നഷ്ടപ്പെട്ടു.
മലയാളസിനിമയിലെ ആദ്യശബ്ദം
മലയാളത്തിലെ സംസാരിക്കുന്ന ആദ്യസിനിമയായ ഈ ചിത്രത്തിലെ ആദ്യസംഭാഷണം ഇംഗ്ളീഷിലായിരുന്നു. 'ഗുഡ് ലക്ക് ടു എവരിബഡി' ( Good Luck to everybody) എന്നതായിരുന്നു മലയാള സിനിമയുടെ ചരിത്രം മാറ്റിയെഴുതിയ ആ വാചകം ..
അഭിനേതാക്കൾ കെ.കെ. അരൂർ – ബാലൻ എം.കെ. കമലം – സരസ്സ മാസ്റ്റർ മദനഗോപാൽ – ബാലന്റെ ചെറുപ്പം എം.വി. ശങ്കു – ഡോ. ഗോവിന്ദൻ നായർ കെ. ഗോപിനാഥ് – കിട്ടുപ്പണിക്കർ ആലപ്പി വിൻസന്റ് – ശങ്കു സി.ഒ.എൻ. നമ്പ്യാർ – പ്രഭാകരമേനോൻ കെ.എൻ. ലക്ഷ്മിക്കുട്ടി – മീനാക്ഷി ബേബി മാലതി – സരസ്സയുടെ ചെറുപ്പം എ.ബി. പയസ് സുഭദ്ര ശിവാനന്ദൻ പാറുക്കുട്ടി എ.വി. പദ്മനാഭൻ നായർ ബേബി കൗസല്യ നിർമ്മാണം
ഈ ചലച്ചിത്രം കേരളത്തിനു പുറത്തുവെച്ചാണ് ചിത്രീകരിച്ചത്.
ഇതിന്റെ പ്രധാന ലോക്കേഷൻ തിരുനെൽവേലിയായിരുന്നു .
ഈ ചലച്ചിതം നിർമ്മിക്കുവാൻ ആവശ്യമായ ചെലവ് 50,000 രൂപ ആയിരുന്നു.
മദിരാശി യിലെ ശ്യാമളാ പിക്ചേഴ്സ് ആയിരുന്നു ഈ ചിത്രം വിതരണം നടത്തിയിരുന്നത്.
ആദ്യ പ്രദർശനത്തിൽ 18 രൂപ ലഭിക്കുകയുണ്ടായി.
ചിത്രത്തിൽ 23 ഗാനങ്ങളുണ്ടായിരുന്നു.
നായകവേഷം ചെയ്ത കെ.കെ. അരൂരും ഇബ്രാഹിമും ചേർന്നാണ് മുതുകുളം രാഘവൻപിള്ള രചിച്ച ഗാനങ്ങൾക്ക് സംഗീതം പകർന്നത്.
പിന്നണി പാടുക എന്നത് അക്കാലത്ത് സാധ്യതമല്ലാതിരുന്നതിനാൽ പാടാൻ കഴിവുള്ള നടീനടന്മാർ തന്നെയാണ് ചിത്രത്തിലെ ഗാനങ്ങൾ ആലപിച്ചത്.
അപ്പോഴുണ്ടായിരുന്ന പ്രശസ്ത ഹിന്ദി, തമിഴ് ഗാനങ്ങളുടെ ഈണങ്ങൾ പകർത്തിയാണ് ഗാനങ്ങൾ ചിട്ടപ്പെടുത്തിയത്.
ചിത്രത്തിലെ ഗാനങ്ങളുടെ ഗ്രാമഫോൺ റെക്കാർഡുകൾ നിർമ്മിച്ചിരുന്നില്ല.
ചെഞ്ചുരുട്ടി രാഗത്തിൽ ചിട്ടപ്പെടുത്തി ചിത്രത്തിലെ നായിക കൂടിയായ എം.കെ. കമലം ആലപിച്ച "ജാതകദോഷത്താലേ" എന്ന ഗാനമായിരുന്നു ഏറ്റവും ജനപ്രീതി ആകർഷിച്ചത്.
തമിഴ് ചിത്രമായ സതി ലീലാവതി യിലെ (1936) "തേയില തോട്ടത്തിലെ" എന്ന ഗാനത്തിന്റെ തനിപകർപ്പായിരുന്നു അത്.
"ആടയാഭരണാദി കൊണ്ടു" (രാഗം: കാപ്പി) പള്ളുരുത്തി ലക്ഷ്മി 2.
"ആഘോഷങ്ങളെന്തു ചെയ്യാം" (രാഗം: ശ്യാമ) പള്ളുരുത്തി ലക്ഷ്മി 3.
"ആഹാ മൽസോദരി" (രാഗം: മുഖാരി) 4.
"അതിസുഖമീ ജീവിതം" (രാഗം: ബിഹാഗ്) 5.
"ഭാരതത്തിൻ പൊൻവിളക്കാം" (രാഗം: കാപ്പി) കെ.കെ. അരൂർ 6.
"ഭക്തപരായണാ" (രാഗം: ബിഹാഗ്) കെ.കെ. അരൂർ 7.
"ചേതോഹരം മദ്യപാനമതെ" (രാഗം: ബിഹാഗ്) 8.
"ദീനദയാപരനേ" (രാഗം: സാവേരി) 9.
"ദുർന്നയജീവിതമേ" മാസ്റ്റർ മദനഗോപാൽ 10.
"എന്നോടിത്ഥം കഥിക്കാനധിക പരിഭവം" (രാഗം: നീലാംബരി) 11.
"ഹാ സഹജസായൂജ്യമേ" (രാഗം: യദുകുല കാംബോജി) എം.കെ. കമലം 12.
"ജാതകദോഷത്താലേ" എം.കെ. കമലം 13.
"ജയജഗദീശ്വരാ" (രാഗം: ബിഹാഗ്) എം.കെ. കമലം 14.
"കാമിനിമാർ" (രാഗം: കമാസ്) 15.
"ലോകം അനശ്വരമേ" (രാഗം: ബിഹാഗ്) ശിവാനന്ദൻ 16.
"മാനിനീ മണിയോതും" (രാഗം: കാപ്പി) 17.
"മാരൻ ഘോരശരങ്ങൾ" (രാഗം: കാംബോജി) 18.
"മദനവിലോലനേ നാഥാ" (രാഗം: ബിഹാഗ്) 19.
"പരമ ഗുരുവേ" (രാഗം: കല്യാണി) 20.
"രഘുകുല നായകനേ" (രാഗം: ബിഹാഗ്) എം.കെ. കമലം 21.
"ഷോക്ക് ഷോക്ക്" (രാഗം: കാപ്പി) 22.
"സ്നേഹമേ സ്ലാഖ്യം" 23.
"ശ്രീ വാസുദേവ പരനേ" (രാഗം: മോഹനകല്യാണി) അവലംബം പുറത്തേക്കുള്ള കണ്ണികൾ ബാലൻ ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് ബാലൻ History of Malayalam Cinema Archived 2014-07-30 at the Wayback Machine .
ബാല്യകാലസഖി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Balyakalasakhi_(film)
വൈക്കം മുഹമ്മദ് ബഷീറിന്റെ അനശ്വര പ്രണയകഥയെ ആസ്പദമാക്കി അദ്ദേഹം തന്നെ തിരക്കഥയും സംഭാഷണവും എഴുതി, എച്ച്.എച്ച്. ഇബ്രാഹിം നിർമിച്ച മലയാളചലച്ചിത്രമാണ് ബാല്യകാലസഖി .
പ്രസ്തുതചിത്രം കണ്മണി ഫിലിംസ് വിതരണം നടത്തുകയും 1967 ഏപ്രിൽ 14-ന് ഇത് കേരളത്തിലെ തിയേറ്ററുകളിൽ പ്രദർശിപ്പിക്കുകയും ചെയ്തു.
അഭിനേതാക്കൾ പ്രേം നസീർ കൊട്ടാരക്കര ടി.എസ്. മുത്തയ്യ പ്രദീപ് ഷീല മീന ബേബി ഉഷ ടി.ആർ. ഓമന നളിനി കമല ബഹദൂർ മണവാളൻ ജോസഫ് ഷുക്കൂർ മാള ശാന്ത ജോളി പി.കെ. ആന്റണി പിന്നണിഗായകർ എ.പി. കോമള എം.എസ്. ബാബുരാജ് പി.ബി. ശ്രീനിവാസ് എസ്. ജാനകി സരസ്വതി അണിയറ ശില്പികൾ നിർമ്മാണം : എച്ച്.എച്ച്. ഇബ്രാഹിം സംവിധാനം : ശശികുമാർ സംഗീതം : എം.എസ്. ബാബുരാജ് ഗാനരചന : പി. ഭാസ്കരൻ കഥ, തിരക്കഥ, സംഭാഷണം : വൈക്കം മുഹമ്മദ് ബഷീർ ചിത്രസംയോജനം : എം.എസ്. മണി കലാസംവിധാനം : എസ്. കൊന്നനാട്ട് ഛായാഗ്രഹണം : യു. രാജഗോപാൽ നൃത്തസംവിധാനം : വൈക്കം മൂർത്തി, പാർത്ഥസാരഥി ഗാനങ്ങൾ ഗാനരചന :: പി. ഭാസ്കരൻ സംഗീതം :: എം.എസ്. ബാബുരാജ് ക്ര.
നം ഗാനം ഗായകർ 1 കരളിൽ കണ്ണീർ പി.ബി. ശ്രീനിവാസ് 2 ഒരു കൂട്ടം ഞാനിന്നു എസ്. ജാനകി 3 നിൻ രക്തമെന്റെ ഹൃദയരക്തം പി.ബി. ശ്രീനിവാസ്, എസ്. ജാനകി 4 എവിടെയാണു തുടക്കം പി.ബി. ശ്രീനിവാസ് 5 ഉമ്മിണി ഉമ്മിണി ഉയരത്ത് എ.പി. കോമള 6 മനസ്സിന്റെ മലർമിഴി തുറന്നിടാൻ എം.എസ്. ബാബുരാജ് അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാ ബേസിൽ നിന്ന് ബാല്യകാലസഖി
ബാലൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ബാലൻ (ചലച്ചിത്രം) - മലയാളത്തിലെ ആദ്യത്തെ ശബ്ദചിത്രം, 1938-ൽ പുറത്തിറങ്ങി.
ബാലൻ കെ. നായർ - ദേശീയ പുരസ്കാരം ലഭിച്ച മലയാള ചലച്ചിത്ര നടൻ എ.കെ. ബാലൻ - കേരളത്തിലെ മുൻ വൈദ്യുതവകുപ്പ് മന്ത്രി കെ.എ. ബാലൻ - ഒന്നാം കേരളനിയമ സഭയിലെ സാമാജികൻ എൻ.ആർ. ബാലൻ - മുൻ കേരളനിയമ സഭയിലെ സാമാജികൻ
ബാല്യകാല സ്മരണകൾ
മലയാളി എഴുത്തുകാരി മാധവിക്കുട്ടി എഴുതിയ ഓർമ്മ എന്ന പുസ്തകമാണ് ബാല്യകാല സ്മരണകൾ.
പുന്നയൂർക്കുളത്തെ നാലപ്പാട്ടും, കൽക്കത്തയിലെ ലാൻഡൗൺ  റോഡിലെ  വസതിയും  അവിടെ  കണ്ടുമുട്ടുന്ന മനുഷ്യരും, അനുഭവങ്ങളും  എല്ലാം  അവരുടെ  സ്മരണകളിലൂടെ കടന്നു പോകുന്നുണ്ട്.
വളർച്ചയുടെ  ഏതോ അവസരത്തിൽ നഷ്ട്പ്പെട്ടുപ്പോയ ബാല്യത്തെ ഓർമ്മിച്ചെടുക്കാൻ  ശ്രമിക്കുകയാണ്   മാധവിക്കുട്ടി.
വികൃതി  നിറഞ്ഞ  ബാല്യത്തിന്റെ  ഓർമ്മ  വായനക്കാരിൽ   ചലനമുണ്ടാകുന്നു.
നാളെയെക്കുറിച്ച്   ചിന്തകളില്ലാത്ത ബാല്യമാണ്്ഏറ്റവും മനോഹരമായ  കാലം    എന്ന്          ഈ കൃതിയിലൂടെ ഓർമ്മിപ്പിക്കുന്നു.
ബാല്യത്തിന്റെ നിരപേക്ഷമായ  എല്ലാ  ഭംഗിയും   ഉൾക്കൊണ്ട്‌  നിലനില്ക്കുന്ന ഒരു വികാരമാണ് ഈ  സ്മരണകൾ.
ബാല്യകാലസഖി ഇംഗ്ലീഷ് വിലാസം https://ml.wikipedia.org/wiki/Baalyakaalasakhi ബാല്യകാല സഖി
മലയാള സാഹിത്യ രംഗത്തെ പകരം വെക്കാനില്ലാത്ത കലാകാരൻ വൈക്കം മുഹമ്മദ് ബഷീറിൻ്റെ , അദ്ദേഹത്തോളം തന്നെ പ്രസക്തിയുള്ള രചനയാണ് ബാല്യകാലസഖി ( English ).
1944 ൽ പബ്ലിഷ് ചെയ്ത പ്രസ്തുത കൃതി നിസാമിയുടെ ലൈലാ മജ്നു - വിനോട് സാദൃശ്യപ്പെടുത്താവുന്ന പ്രണയ ആവിഷ്‌കരണമാണ് പുറത്തിടുന്നതെങ്കിലും, തീവ്രമായ നിരവധി വികാരങ്ങളാൽ വായനാസുഖം നൽകുകയും ചെയ്യുന്നുണ്ട് ഒരേസമയം.
ഇത്തരത്തിലുള്ള ഇതിവൃതത്തിലേക്ക് കഥയെ നയിച്ച സാധ്യതകളെ കുറിച്ച്, പുസ്തകത്തിൻ്റെ അവതാരിക എഴുതിയ എം പി പോൾ, "ബാല്യകാല സഖി ജീവിതത്തിൽ നിന്നു വലിച്ച് ചീന്തിയ ഒരു ഏടാണ്, വക്കിൽ രക്തം പൊടിഞ്ഞിരിയ്ക്കുന്നു" എന്ന് എഴുതപ്പെട്ടതായി കാണാം.
അസാധാരണമായ പ്രണയ കഥയാണ് ബാല്യകാലസഖി, എന്നാൽ സാധാരണക്കാരനിൽ സാധാരണക്കാരനായ യുവാവാണ് കഥാ നായകൻ മജീദ്.
പലകാലഘട്ടത്തിലായി ബഷീറിൻ്റെ ബാല്യകാല സഖി രണ്ട് തവണ സിനിമയാക്കിയിട്ടുണ്ട്.
ഐതിഹാസിക മലയാള സാഹിത്യലോകത്ത് തനതായ ആവിഷ്കാര ശൈലിയുള്ള എഴുത്തുകാരനാണ് വൈക്കം മുഹമ്മദ് ബഷീർ.
തൻ്റെ ജീവിതാനുഭവങ്ങളിൽ വ്യക്തമായ ഇടപെടലുകൾ നടത്തി അദ്ദേഹം രചിച്ച ഓരോ കഥകളും, മാസ്മരികമായ വായനാനുഭവം പ്രധാനം ചെയ്യുന്നവയായിരുന്നു.
അത്തരത്തിൽ തൻ്റെ കഥാപാത്രത്തിലേക്ക് വായനക്കാരനെ ആവാഹിക്കുന്ന ബഷീറിയൻ പ്രണയത്തിൻ്റെ മുദ്രയാണ് ബാല്യകാല സഖി.
വിഖ്യാതനായ വൈക്കം മുഹമ്മദ് ബഷീറും ഇന്ത്യൻ സ്വാതന്ത്ര സമരങ്ങളും തമ്മിലുള്ള ആത്മബന്ധത്തിൻ്റെ കഥകൾ പതിറ്റാണ്ടുകളായി കേട്ട് വരുന്നവയാണ് മലയാളികൾക്കിടയിൽ.
താൻ ഫിഫ്ത് ഫോറത്തിൽ പഠിച്ചിരുന്ന കാലത്ത്, സ്വാതന്ത്ര്യസമരത്തിന്റെ ആവേശത്തിൽ നാടുവിട്ട ബഷീർ, ഏതാണ്ട് പത്ത് വർഷങ്ങൾക്ക് ശേഷം ആണ് നാട്ടിലേക്ക് മടങ്ങിയെത്തുന്നത്.
ഈ ദേശാടനവേളയിൽ, ബഷീർ കുറച്ച് കാലത്തേക്ക് കൽക്കത്തയിൽ താമസിച്ചിരുന്നു എന്ന് അദ്ദേഹം തന്നെ പലപ്പോഴായി പറഞ്ഞ് വെച്ചിട്ടുണ്ട്.
അക്കാലയാളിൽ ഒരിക്കൽ, അദ്ദേഹം താമസിയ്ക്കുന്ന ആറ് നിലക്കെട്ടിടത്തിന്റെ ടെറസ്സിൽ വിശ്രമിയ്ക്കുന്നതിനിടയിൽ ഉറങ്ങിപ്പോയി.
കഠിനമായ ദുസ്വപ്നങ്ങൾ കണ്ട്, ഞെട്ടി ഉണർന്ന ബഷീർ.
തന്റെ മുന്നിൽ അഗാധമായ താഴ്ചയിൽ കൊൽക്കത്ത നഗരം കണ്ടു നടുങ്ങിയത്രെ.
നിമിഷ മാത്രയിൽ താൻ മരണത്തിൽ നിന്ന് അത്ഭുതകരമായി രക്ഷപ്പെട്ടുവെന്ന് ബഷീർ മനസ്സിലാക്കി.
വീണ്ടും നിദ്രയിലാണ്ടപ്പോൾ, മുൻപ് സ്വപ്നങ്ങളുടെ ബാക്കിയെന്ന പോലെ ബഷീറിന്റെ സ്വപ്നത്തിൽ തന്റെ ബാല്യകാലസഖിയായ സുഹറ പ്രത്യക്ഷപ്പെട്ടു.
അവൾ ബഷീറിനെ  "താൻ മരിച്ചുപോയി, തന്നെ അടക്കം ചെയ്തുവെന്ന്."
അറിയിച്ചുവത്രെ.
സുഹറയുടെ ഈ വാക്കുകളാൽ നിദ്രഭംഗം വന്ന ബഷീർ ഞെട്ടിയെഴുന്നേൽക്കുകയും ചെയ്തു.
പിന്നീട് സുഹ്റയുടെ അകാലമരണം താൻ അവളിലൂടെ ആണ് അറിഞ്ഞതെന്ന് ബഷീർ തന്നെ പ്രസ്ഥാവിച്ചതായി രേഖകൾ പറയുന്നു.
ഈ അനുഭവത്തിന് ശേഷം, തന്റെ  ബാല്യകാലത്തിലെ ചില ഓർമ്മകളും, പ്രണയാനുഭവങ്ങളും ചേർത്ത്, ബഷീർ ഒരു കഥ രചിച്ചു.
അതായിരുന്നു ബാല്യകാലസഖി.
ആദ്യം ഇംഗ്ലിഷിൽ എഴുതിയ ഈ കഥ, നാട്ടിലെത്തിയശേഷം അദ്ദേഹം മലയാളത്തിലേക്ക് തർജ്ജമ ചെയ്തു.
ഈ രചനയിലെ നായകനായ മജീദിൽ, ബഷീറിന്റെ തന്നെ രൂപം പ്രതിഫലിച്ചിരുന്നു.
നായിക സുഹറ, ബാല്യകാലത്തിലെ അതേ സുഹറയായിരുന്നു.
ബഷീറിന്റെ ആ ദൈർഘ്യമേറിയ ദേശാടനവും, ദുരിതവും, കാലത്തിന്റെ കത്തികളും, ഓരോ സ്വപ്നവും, ഓരോ നിമിഷവും, ഓരോ പ്രഭാതവും, എല്ലാം കഥയിലേക്ക് ഒന്നൊന്നായി കൊഴിഞ്ഞ് വീണു.
വായനക്കാരന്റെ മനസ്സിൽ അവയുടെ ഒരു അത്രസിദ്ധമായ, അങ്ങേയറ്റം വ്യക്തമായ പ്രതീതി വരച്ചിടുകയായിരുന്നു ബഷീറിന്റെ ഉന്നമെന്ന് ബാല്യകാലസഖിയിലൂടെ നടക്കുന്ന ഓരോ വായനക്കാരനും മനസ്സാൽ പ്രസ്താവിക്കും.
ഇത് തന്നെയാണ് അദ്ദേഹത്തിന്റെ കഥകളെ അസാധാരണമാക്കുന്നത്.
1967ൽ ബഷീറിൻ്റെ തന്നെ തിരക്കഥയിലും സംഭാഷണത്തിലും ആണ് ബാല്യകാല സഖി ആദ്യമായി സിനിമയാവുന്നത്.
ജെ ശശികുമാർ സംവിധാനം ചെയ്ത പ്രസ്തുത സിനിമ കൂടാതെ, തൻ്റെ തന്നെ രചനയായ ഭാർഗവി നിലയം (1964) മാത്രമാണ് ബഷീർ ഇതിന് മുമ്പ് തിരക്കഥ എഴുതിയിട്ടുള്ളത്.
എച്ച് എച്ച് ഇബ്രാഹിം നിർമ്മിച്ച ബാല്യകാലസഖിയിൽ അനശ്വര നടൻ പ്രേം നസീർ ആണ് മജീദിനെ അവതരിപ്പിച്ചത്.
സുഹ്‌റയായി ഷീലയും തിരശ്ശീലയിൽ നിറഞ്ഞാടിയപ്പോൾ സഹനടന്മാരായി മീന , കൊട്ടാരക്കര ശ്രീധരൻ നായർ , ബഹദൂർ , ടി ആർ ഓമന , ഉഷാറാണി , ടീ എസ് മുത്തയ്യ , മണവാളൻ ജോസഫ് , നളിനി , ബേബി ഉഷ , പി ജെ ആൻ്റണി തുടങ്ങി നിരവധിപേർ ഉണ്ടായിരുന്നു.
യു രാജഗോപാൽ ഛായാഗ്രഹണം നിർവഹിച്ച സിനിമക്ക് വേണ്ടി സംഗീതം ഒരുക്കിയത് എസ് എസ് ബാബുരാജ് ആയിരുന്നു.
എം എസ് മണി യുടെ എഡിറ്റിംഗിൽ, കലാലയ പ്രൊഡക്ഷൻ കമ്പനി, കണ്മണി ഫിലിംസിൻ്റെ ബാനറിൽ ആണ് പ്രസ്തുത സിനിമ, 1967 ഏപ്രിൽ 14 മുതൽ വിതരണം ആരംഭിച്ചത്.
ഇതിന് ശേഷം, 2014 ൽ, പത്മശ്രീ മമ്മൂട്ടി യെ നായകനാക്കി പുതുമുഖ സംവിധായകൻ പ്രമോദ് പയ്യന്നൂരിൻ്റെ തിരക്കഥയിൽ, ബാല്യകാലസഖി വീണ്ടും സിനിമയാക്കുക ഉണ്ടായി.